GiliGold/VAD_KnessetCorpus huggingface dataset:
סאלח טריף: יש ועדה לעניין העובדים הזרים, שאנחנו מבקשים לקבל הסברים מאופיר פינס.
סאלח טריף: יש ועדה שאני מבקש להקים אותה, ועדת משנה שסיכמתי עליה גם עם חבר-הכנסת פנחסי, והיושב-ראש שלה יהיה חבר-הכנסת אמנון כהן.
סאלח טריף: מדובר בוועדה לפניות הציבור, ואנחנו נאשר את היושב-ראש שלה היום.
סאלח טריף: אני מבקש שמחר יובא ההרכב הסיעתי.
רחבעם זאבי: מי אמר שאנחנו מאשרים את הוועדה הזאת?
רחבעם זאבי: היא דורכת על הרגליים של כל הוועדות.
סאלח טריף: מיד אביא את ההצעה, ואדוני יוכל להתייחס.
סאלח טריף: אני מבקש שחבר-הכנסת אמנון כהן מש"ס יהיה היושב-ראש שלה.
רחבעם זאבי: אם זה עם ש"ס, אני לא מתנגד.
סאלח טריף: זאת תהיה ועדת משנה של ועדת הכנסת בשלב הזה, על-פי המוסכם, ואז נרכיב את הרכבה מתוך ועדת הכנסת.
סאלח טריף: היא ועדה חשובה מאוד בפעילותה.
רחבעם זאבי: בכנסת הקודמת חברנו אלול דרך על הרגליים של כל ראשי הוועדות.
סאלח טריף: גם של ועדת הפנים, שאני עמדתי בראשה.
רחבעם זאבי: לכולם הוא הפריע, אבל עם זה ש"ס אני בעד.
נעמי חזן: אני ישבתי בוועדה לפניות הציבור, והישיבה האחרונה של ועדת הכנסת אחרי הבחירות בעצם עסקה בנושא של בקשה להפוך את הוועדה הזאת לקבועה.
נעמי חזן: אני מאוד בעד הוועדה הזאת, אני חושבת שאפשר לעשות בה עבודה מצוינת.
נעמי חזן: היא היתה משוללת הגדרת תחומי פעולה, ואם אנחנו יכולים להגדיר בתוכנו תחומים של הוועדה לפניות הציבור, אני חושבת שזה יהיה רק לברכה לכנסת וזה לא ידרוך על היבלות של ועדות אחרות.
סאלח טריף: אני מקבל את ההצעה שלך.
סאלח טריף: בשלב הראשון נאשר את הרכבה של הוועדה.
סאלח טריף: בשלב השני נדבר על תחום סמכויותיה, וזה בהחלט נושא ראוי לדיון.
סאלח טריף: אני רוצה שנבקש מכמה חברים שיכולים להיות פעילים בזמן הפגרה, כדי שנדון בנושאים האלה.
סאלח טריף: מי בעד להקים את ועדת המשנה לנושא של פניות הציבור, בראשותו של חבר-הכנסת אמנון כהן?
סאלח טריף: יהיו בה כ12- חברים, נציג לכל סיעה.
סאלח טריף: 7.
סאלח טריף: הקמת ועדה משותפת כספים-כנסת לנושא של תקציב הכנסת
סאלח טריף: יש כאן בקשה של מזכיר הכנסת להקמת ועדת משותפת של ועדת הכספים וועדת הכנסת לנושא של תקציב הכנסת.
סאלח טריף: אני מבקש שאנחנו נאשר את הקמת הוועדה ואת נושא ההרכב הסיעתי.
דוד לב: זה צריך להיות חמישה מכל ועדה.
סאלח טריף: יושב-ראש הוועדה הוא יושב-ראש ועדת הכנסת.
דוד לב: ההחלטה על הוועדה הזאת היא חשובה לנו, כי יש לנו בקשות להעברות עודפים, שקשורה לעבודת הוועדה הזאת.
סאלח טריף: אני מציע שקודם כל נקבל את ההרכב מוועדת הכספים, כדי שנאזן פה את נציגי הוועדה שלנו.
סאלח טריף: ואז אביא את הנושא לדיון ולהחלטה.
יורי שטרן: אני כבר מתנדב, כי אין לנו נציג בוועדת הכספים.
סאלח טריף: אנחנו נרשום את זה.
סאלח טריף: 8.
סאלח טריף: קביעת ועדות לדיון בהצעות לסדר-היום
סאלח טריף: אנחנו עוברים לקביעת ועדות לדיון בהצעות לסדר-היום.
סאלח טריף: יש לנו שורה של נושאים, שלפני הפגרה אנחנו חייבים לקחת בהם החלטה.
סאלח טריף: הנושא הראשון הוא רצח אם וילדיה בדימונה, של חברי-הכנסת דליה איציק, ציפי לבני, אילן גילאון ונסים זאב.
סאלח טריף: נשמעו הצעות להעביר הנושא לוועדת החינוך, התרבות והספורט או לוועדה לקידום מעמד האישה.
רחבעם זאבי: מה השר הציע?
נעמי חזן: לא היה שר.
סאלח טריף: נושאים כאלה צריך להעביר לוועדה למעמד האישה.
נעמי חזן: זה נושא שהוועדה לקידום מעמד האישה עסק בו רבות.
נעמי חזן: היתה ועדת חקירה פרלמנטרית של הוועדה.
נעמי חזן: זה אחד מהתחומים המובהקים, על-פי תקנון הכנסת, של הוועדה לקידום מעמד האישה.
נעמי חזן: אני חושבת שייעשה עוול אם הנושא יעבור לוועדה אחרת.
סאלח טריף: הקורבן הוא בדרך-כלל האישה, לצערי, ולכן אני מציע להביא את זה לוועדה לקידום מעמד האישה.
משה בוטון: אני מבקש להפנות את תשומת-לב הוועדה לכך, שהמשרד שמטפל בנושאים האלה של אלימות במשפחה הוא משרד העבודה והרווחה.
סאלח טריף: וגם המשרד לבטחון פנים.
דוד לב: נאמר במפורש בכותרת של הוועדה לקידום מעמד האישה "למאבק באלימות כלפי נשים".
סאלח טריף: אני מבקש לאשר את העברת הנושא לוועדה למעמד האישה.
סאלח טריף: הנושא הבא הוא שביתת המצילים זה השבוע השביעי, של חברי-הכנסת אברהם יחזקאל ואמנון כהן.
סאלח טריף: זה שייך לוועדת הפנים.
סאלח טריף: הנושא הבא, הפרעות לתקשורת בנתב"ג, של חבר-הכנסת עופר חוגי.
נעמי חזן: זה שייך לוועדת הכלכלה.
סאלח טריף: מי בעד שהנושא יועבר לוועדת הכלכלה?
סאלח טריף: הנושא הבא, יחס המשטרה ליהודים הנאבקים במיסיון ואכיפת חוק המיסיון, של חבר-הכנסת יעקב ליצמן.
סאלח טריף: הנושא יעבור לוועדת הפנים.
סאלח טריף: העסקת דייל ערבי בחברת אל-על, של חברי-הכנסת אופיר פינס-פז, חוסניה ג'בארה, איוב קרא, דוד אזולאי וטלב אלסאנע.
סאלח טריף: זה נושא לוועדת הכלכלה.
יורי שטרן: זה נושא יותר של ועדת העבודה והרווחה.
נעמי חזן: אל-על נדונה בוועדת הכלכלה.
סאלח טריף: מי בעד שהנושא יעבור לוועדת הכלכלה?
סאלח טריף: שירותי בריאות לילדי העובדים הזרים, של חברי-הכנסת תמר גוז'נסקי וחיים כץ.
נעמי חזן: אם אנחנו מקימים ועדה לעובדים זרים, המקום הנכון לדיון בנושא הזה הוא הוועדה לעובדים זרים.
סאלח טריף: נשאיר את הנושא עד לאחר שנקים את הוועדה לעובדים זרים.
סאלח טריף: ביטול השתתפות ישראל בוועדת המעקב להבנות "ענבי זעם", של חברי-הכנסת נעמי חזן ועוזי לנדאו.
נעמי חזן: לוועדת החוץ והבטחון.
סאלח טריף: מי בעד העברת הנושא לוועדת החוץ והבטחון?
סאלח טריף: דברי השר חיים רמון בעניין הבנייה בירושלים, של חברי-הכנסת חנן פורת, נסים זאב ואבשלום וילן.
סאלח טריף: הנושא יעבור לוועדת החוץ והבטחון או לוועדת הפנים.
סאלח טריף: מי בעד שהנושא יעבור לוועדת הפנים?
סאלח טריף: הצבעה בעד - רוב נגד - 2
סאלח טריף: הנושא יעבור לוועדת הפנים ואיכות הסביבה.
סאלח טריף: הצעות לסדר-היום בנושא שליחת פקחים דרוזיים לקיבוץ גן שמואל ותגובת שר התעשייה והמסחר, של חברי-הכנסת אבשלום וילן, אליעזר זנדברג, רחמים מלול, ישראל כץ, חיים דרוקמן, מיכאל קליינר, יעקב ליצמן, אופיר פינס-פז, רוני מילוא ועבד אלמאלכ דהאמשה.
סאלח טריף: מי בעד שהנושא יעבור לוועדת העבודה והרווחה?
סאלח טריף: הנושא יעבור לוועדת העבודה והרווחה.
סאלח טריף: תודה רבה, הישיבה נעולה.
סאלח טריף: מדוע הם לא גורשו ברגע שהם התחילו להשתולל?
יאיר סלע: ברגע שקיבלנו את הבקשה של חבר הכנסת קליינר להכניס אותם לחדרו, אכן הצמדתי להם שומרים שילוו אותם, כדי שלא יתקלו בכל מיני אנשים שלא רצויים מבחינתם.
יאיר סלע: הם הגיעו לחדרו של חבר הכנסת קליינר ובדרך היו מספר בעיות שעל כך שמעתי לאחר שהם היו בחדרו של חבר הכנסת קליינר.
יאיר סלע: לגבי התקרית במעלית - קיבלתי את הדוחות של חברי הכנסת טיבי, אלסאנע וגם של ארבעת המבקרים והאנשים שליוו אותם.
יאיר סלע: אני אדון על כך עם מר ענבר ונחליט אם כן להגיש תלונה או לא.
יאיר סלע: האורחים של הכנסת יודעים שיש כללים מסויימים של התנהגות.
יאיר סלע: ברור שכאשר חבר כנסת מעיר לאורח, לי אין מה לעשות עם זה וזה לטיפול היושב ראש.
יאיר סלע: אבל כשאורח מעיר לחבר כנסת, אנחנו צריכים לעצור אותו.
יאיר סלע: לכן, התקשרתי לחדרו של חבר הכנסת קליינר ואמרתי לו שעל פי החלטת היושב ראש הם צריכים לעזוב.
יאיר סלע: מר קליינר ביקש עוד עשר דקות, היושב ראש איפשר את זה וכעבור עשר דקות הישיבה הסתיימה.
מיכאל קליינר: בסיום הישיבה פניתי למשמר הכנסת ואמרתי שיש מארב ליד וביקשתי שיאפשרו להם לצאת בלי פרובוקציות.
יאיר סלע: הפרובוקציה היתה בדרך לחדרך לא בחזרה ממנו.
יאיר סלע: הפניה שלי ליושב ראש הכנסת נובעת ממניעים מסויימים.
יאיר סלע: יש לנו רשימות מסויימות - של השב"כ והמשטרה - לגבי מספר אנשים שיש להם רישומים פליליים בנושא הפרעה לסדר הציבורי ואנחנו כן מתייחסים לזה.
יאיר סלע: שיקול הדעת שלנו הוא נקודתי.
סאלח טריף: אני מבקש שנקבל החלטה עקרונית שאנחנו מגנים בחריפות את מה שהיה.
ראובן ריבלין: כדי לגנות אנחנו צריכים לשמוע עדויות.
סאלח טריף: נבקש שיושב ראש הכנסת יעביר לנו את המסקנות של האירועים, כדי שבעתיד לא יהיו מקרים בהם יתקיפו חברי כנסת, לא מילולית ואני מאוד מקווה שגם לא פיזית.
סאלח טריף: אני מבקש שתהיינה מסקנות והמלצות כיצד לנהוג בעתיד.
סאלח טריף: אני חושב שזה מחייב מחשבה, כי לא ייתכן לשלול את החופש המוחלט של חברי הכנסת להזמין את מי שהם רוצים, אבל צריכה להיות בקרה.
מיכאל איתן: יש בקרה וגם תמיד היתה.
מוחמד ברכה: האם כל כך קשה לקבל החלטה שמגנה את הגידופים?
ראובן ריבלין: כשנשמע את העדויות נוכל לגנות כל גידוף וכל התנהגות פרועה.
סאלח טריף: אנשי "כך" ידועים ב"תמימותם" או ב"איפוק" שהם מגלים כל הזמן.
סאלח טריף: כשהם באו לכנסת זה לא מפליא שהם גידפו חברי כנסת ערבים.
סאלח טריף: לא צריך בשביל זה עדויות.
ראובן ריבלין: אם אחד רצח פעם אני קורא לו רוצח, אבל זה לא אומר שהוא רצח פעם שניה.
צבי ענבר: אני מציע שההחלטה שהוועדה תקבל תהיה: הוועדה מבקשת מיושב ראש הכנסת להמציא לה את מימצאיו לאחר בדיקת הנושא על ידי קצין הכנסת והיועץ המשפטי.
מיכאל קליינר: אם הם התחילו לגדף גם אני אגנה אותם.
מוחמד ברכה: ברור שאנחנו לא התחלנו בזה.
מוחמד ברכה: צריך לשמור על כבוד הכנסת ואתה לא עושה לי טובה בענין הזה.
מיכאל איתן: אין מצב של שיוויון בין אורח שבא לבין חבר כנסת.
מיכאל איתן: האורח צריך להיות עם קצת יותר סובלנות, ואם חבר הכנסת אמר לו פרחח הוא לא יכול לומר לו שהוא פושע.
ראובן ריבלין: אבל אני בתור חבר כנסת לא יכול ללכת לאורח מסויים ולתת לו סטירה סתם כך.
טלב אלסאנע: אתה כיושב ראש האופוזיציה צריך לשאוף לכך שישמרו על כבודה של הכנסת.
סאלח טריף: אני מקבל את הצעתו של מר צבי ענבר.
סאלח טריף: ועדת הכנסת תבקש מיושב ראש הכנסת להעביר לה את מימצאי הבדיקה של המקרה.
סאלח טריף: אני מודה לכל הנוכחים, הישיבה נעולה.
סאלח טריף: - - - - - - - - - - - -
סאלח טריף: בואי נמתין.
סאלח טריף: כאשר המשרד יהיה אז נחליט.
ענת מאור: אם ההחלטה של ועדת הכנסת צריכה להיות מונחת על שולחן הכנסת, אז מה דינה של הצעה לתיקון בזמן הפגרה?
צבי ענבר: כאשר יש ישיבת מליאה אפשר להניח כל הצעה לתיקון תקנון.
צבי ענבר: ממתינים 14 ימים ולאחר מכן יכולה הוועדה לדון בהשגות אם ישנן.
ענת מאור: ו14- ימים נמנים גם בפגרה?
צבי ענבר: כן.
ענת מאור: אז זאת עוד סיבה לזרז את הנושא.
נחום לנגנטל: אין לי שום בעיה עם המסקנה האופרטיבית שלך, אדוני היו"ר, רק שאני אומר שאין חובה לשנות את סידרי עבודתה של הכנסת בעקבות שינוי במבנה המשרדים של הממשלה.
נחום לנגנטל: גם אם יוקם משרד מדע, תרבות וספורט לא בהכרח הדבר הזה יצריך שינוי באחת מוועדות הכנסת לגבי העברת הסמכויות.
נחום לנגנטל: צריך לדון בצורה פתוחה האם כאשר מפצלים את הדברים בין הוועדות עצמן זה חשוב לפעילותה של הכנסת.
נחום לנגנטל: בנוגע לנושא של שיחות הטלפון, אני יכול לומר שהעיסוק של חברי כנסת בתנאיהם ובכל התנאים הנלווים אליהם נראה מאוד רע באופן שבו זה נעשה בציבור, לכן אני אומר, לשיקול דעתכם, שלפחות נשמור על כבודנו בחוץ.
סאלח טריף: בעניין של תיקון התקנון - בדבר סמכויות הוועדה לענייני מחקר ופיתוח מדעי וטכנולוגי, אנחנו נדחה את הדיון, את הטיפול ואת ההחלטה, בתקווה שביום שני הבא יקום המשרד החדש.
סאלח טריף: ואז, כאשר נגיע לגשר נחצה אותו.
סאלח טריף: החלטה בדבר הסדר שיחות טלפון לחברי-הכנסת.
סאלח טריף: נמצאת פה רשימה די מכובדת של 49 ח"כים שסיימו את המכסה של הפלאפונים לשנת 1999.
סאלח טריף: אני זוכר שכאשר התחלתי בכנסת ב1991- היו לי עודפים וכל נושא הפלאפונים לא היה מוסדר.
סאלח טריף: לאחר מכן, עם השימוש הרחב שיש במדינה, בציבור וגם אצל חברי הכנסת, אז זה הפך להיות מעמסה כבדה.
סאלח טריף: יש בעיה אמיתית בעניין הזה.
סאלח טריף: לכן צריך למצוא את הטכניקה בה נוכל לתת תשובה לכל חברי הכנסת כדי שנוכל לעבוד, כי זה כלי אלמנטרי לצורך עבודה של חברי כנסת.
סאלח טריף: הורידו לנו את שיחות הטלפון בבתי המלון כי יש פלאפונים.
סאלח טריף: זה יפה מאוד, אבל צריך לתת מענה לשימוש בפלאפונים האלה.
סאלח טריף: כאשר אני נוסע לצפון הארץ, שזה 3 שעות, אני מקיים הרבה שיחות פלאפון.
סאלח טריף: כאשר התראיינתי לפני הישיבה, שאלו אותי כמה מיליארדים אנחנו ניקח מתקציב הקיים של הכנסת כאשר יש קיצוצים מאוד גדולים במדינה.
אופיר פינס-פז: מה המכסה היום?
סאלח טריף: 27 אלף פעימות.
סאלח טריף: 8000 שקל.
יורי שטרן: אני משלם גם את הפלאפונים של העוזרים שלי.
סאלח טריף: אתה לא היחיד.
יורי שטרן: מדובר על תוספת.
סאלח טריף: אנחנו מבררים את העניין.
סאלח טריף: אלה הן חלק מהסוגיות הרגישות שתמיד יש ביקורת ציבורית עם כותרות.
סאלח טריף: אני חושב שראוי שתהיה ועדה שתבדוק את העניין ועוד נושאים, אבל בינתיים לפי דעתי צריך להגדיל במידה מסויימת, ולו קטנה, את הקטע של שיחות הפלאפון.
סאלח טריף: הייתי רוצה שתהיה ועדה ציבורית בראשות יו"ר קודם, אולי, כמו דן תיכון.
סאלח טריף: אולי כדאי שהיא תהיה מורכבת מאחד מנציגי עובדי ההסתדרות, כדי שלא יגידו שאנחנו באולימפוס.
סאלח טריף: אולי ניקח קצין בכיר באכ"א, ששם בקיאים בצרכים האלה.
סאלח טריף: צריך להמליץ ליו"ר הכנסת להקים ועדה שתוכל לבדוק גם את המרכיב הזה של שיחות הטלפון וגם דברים נוספים שיועלו בה, כמו נושאי תנאי עבודה, כי היו כאן טענות בעניין הפעלת הלשכה הפרלמנטרית ושכירות המשרד.
צבי ענבר: אני רוצה לומר שהמכסה של חברי כנסת לשעבר נגזרת מהמכסה של חברי כנסת, כלומר שהם נגועים בדיוק באותה מידה כמו חבר כנסת.
אופיר פינס-פז: עד שאין החלטה אחרת של הוועדה, צריך לשמור על המכסות שנקבעו.
אופיר פינס-פז: מה קורה עם אלה שגמרו את המכסות?
סאלח טריף: כל חבר כנסת שגמר את המכסה משלם ומחזירים לו באמצעות דף לבוחר.
ישראל כץ: אסור לנו השנה בכל מקרה לשנות את זה, כי זה לא נראה טוב ציבורית.
ישראל כץ: בואו נהיה יותר רצינים מהממשלה הזאת.
ישראל כץ: מספיק היא עושה את סיפור ההרחבה.
סאלח טריף: אתה יודע שיש חברי כנסת שיש להם בעיה לשלם את הדברים האלה.
יורי שטרן: זאת היתה שנת בחירות, ולכן היתה עליה דרמטית בשיחות.
ישראל כץ: לא התכוונתי בעיה במובן הכספי.
ישראל כץ: אני חושב שצריך שיהיה גורם שיבדוק בין השאר את הדברים האלה.
ישראל כץ: אני בעד בהחלט שיהיו תנאים בתפקוד נאות, אבל אני חושב שצריך להסתכל על ההיבט החינוכי ועל הנורמה שאותה מציגים חברי כנסת בציבור.
ישראל כץ: אני לא יכול, למשל, לדבר נגד הרחבת הממשלה ולציין את הביזבוז, ולבוא לכאן ולתמוך באופן אישי בביזבוז שאני כרוך בו, גם אם הוא לכאורה מוצדק.
סאלח טריף: אני חושב שהעניין הזה חשוב שייבדק.
סאלח טריף: הועלו שני נושאים: אחד זה שיחות הטלפון שיש על הושלחן, והנושא השני שהועלה בישיבה הקודמת זה הפעלת הלשכה הפרלמנטרית ופניות הציבור.
סאלח טריף: שני הנושאים האלה הם מספיק חשובים וכבדים, כדי שוועדה מכובדת בת 3,4,5 אנשים תבדוק את זה, תביא את מסקנותיה, ונחליט או לאמץ את מסקנותיה או לא לאמץ .
סאלח טריף: בהחלט זה נושא שראוי לבדיקה.
יורי שטרן: גם ראש משפחה שאיננה משפחה מבוססת דיה יכול להיות נציג הציבור בוועדה.
יורי שטרן: הנושא הזה של התשלומים השונים או העזרות השונות לחבר הכנסת למלא את תפקידו, כמו באמצעות תשלום שיחות הטלפון, זה גם אמצעי לתת לעניים להיות מיוצגים בכנסת.
אופיר פינס-פז: זה נושא אחד מיני נושאים רבים שיעלו בוועדה הזאת.
אופיר פינס-פז: אני מציע ליו"ר הוועדה ולוועדה כולה ליזום מחדש הקמת ועדה ציבורית עצמאית ובעלת סמכות, כדי להעביר לה מסמכויות הוועדה הזאת בכל מה שקשור לתנאי חברי הכנסת.
אופיר פינס-פז: אני אומר לכם שלעניין הזה אין התחלה ואין סוף.
אופיר פינס-פז: הנושא של הפלאפונים ככלי עבודה הוא נושא מיני רבים.
אופיר פינס-פז: יהיו נושאים יותר קשים, וסאלח עושה נכון שהוא לא רוצה להכריע בנושא הזה.
אופיר פינס-פז: היה פרופסור רוט צבי שהיה יו"ר ועדה ציבורית.
אופיר פינס-פז: הוא נפטר.
אופיר פינס-פז: משום מה הכנסת הקודמת לא הקימה ועדה ציבורית.
אופיר פינס-פז: זה היה משגה נורא ושילמנו על זה מחיר ציבורי יקר ביותר.
אופיר פינס-פז: היתה כאן התעקשות של יו"ר ועדה קודמת, רפאל פנחסי, ואני חושב שהוא שגה.
אופיר פינס-פז: אני מציע להקים ועדה ציבורית, לאפשר לה לקבל סמכויות, כדי לקחת את העניין הזה מעצמינו.
אופיר פינס-פז: בוא לא נעסוק אנחנו בקביעת תנאי עבודתינו או תנאי שכרינו.
סאלח טריף: המלצתך מתיישבת עם מה שאני מציע: לקבוע תנאי בסיסי לעבודתם של חברי כנסת, אפילו בשיחות פלאפון ולשכה פרלמנטרית, על אחת כמה וכמה כשמדובר על תנאי שכר של חברי כנסת.
סאלח טריף: אנחנו מקבלים החלטה לפנות ליו"ר הכנסת להקים ועדה ציבורית לאלתר, שתבדוק את שני הנושאים האקוטיים שנתקלנו בהם, שזה עניין של מכסת שיחות הטלפון, והפעלת הלשכה הפרלמנטרית עם כל הבעיות שכרוכות בזה.
סאלח טריף: אם מדברים על נושא הפלאפון, אז לעובד בכיר של מועצה מקומית בת 4000 תושבים יש פלאפון חינם.
סאלח טריף: הוא מקבל החזקת שיחות בבית חינם.
סאלח טריף: הקמת ועדת משנה לקשרים פרלמנטריים במדינות ערב והרשות הפלסטינית.
סאלח טריף: גם אתמול בדיון שהיה במליאה העליתי את הצורך החשוב, שאנחנו נעשה כמו שעשו חברים פה בבית, ליצור קשרים עם פרלמנטים במדינות ערב לצורך קידום השלום, יצירת קשרים, הבנה ודו-שיח.
סאלח טריף: ככל הידוע לי, העניין היה בעיתי לא מבחינתינו כאן בכנסת, אלא בעיקר מפרלמנטים.
סאלח טריף: אני לא זוכר שיו"ר הכנסת התקבל באיזה שהוא פרלמנט בעמאן, בקהיר או במקום אחר.
סאלח טריף: למעט ביקורים של המלך בזמנו שהיה מלווה ביו"ר הפרלמנט ומספר ח"כים שהיו מפגישים אותו עם האנשים לארוחת ערב, לא היו קשרים, לא היה דו-שיח, לא היו מפגשים כאלה, שיש בהם משום לא רק החשיבות העליונה של מפגש נציגי ציבור משני העמים, אלא יותר מזה, שנושא השלום שמנסים כאן לחזק ולרקום כל פעם מחדש יבוא לידי ביטוי בקשרים הדוקים של נציגי פרלמנטים מהמדינות השונות.
סאלח טריף: זה נושא חשוב מעין כמוהו.
סאלח טריף: ביקרתי בפרלמנט המצרי, דיברתי על ליבם ותמיד היו שם כמה אנשים שכן דיברו כאן, כמו יו"ר ועדת החוץ של הפרלמנט המצרי, ד"ר אחמד עבדאללה, שמוכר כאן בישראל.
סאלח טריף: הוא ניסה ליצור את הקשרים ללא הצלחה בפרלמנט שלו, והיה אירוח של ועדת חוץ וביטחון שלנו במצרים, גם אצל הנשיא מובראכ בזמנו, אבל עד עצם היום הזה לא היתה הצלחה ליצור קשרים.
סאלח טריף: נראה לי שהיום נפתח איזה צוהר חדש שיכול לאפשר לנו גם ליצור את הקשרים האלה.
סאלח טריף: לדעתי, חשוב לנו יותר לבקר בעמאן, בקהיר, ברמאללה, בבחריין ומרוקו, מאשר להיות בקשרים עם אוסטריה, עם אוסטרליה, יפן, תיאלנד.
סאלח טריף: יפה לטייל גם שם, אבל החשיבות של קשרים פרלמנטריים כאלה הם בעדיפות עליונה מאשר קשרים אחרים.
סאלח טריף: ההצעה שלי היא שנחליט על הקמת ועדת משנה ליצירת קשרים פרלמנטרים, אולי נגזרת מהוועדה שלנו.
יורי שטרן: אני מברך על היוזמה הזאת, כי אני חושב שהיא חשובה.
יורי שטרן: אני ומפלגתי לא התנגדנו לנושא הזה, כי אנחנו חושבים שהקשרים הפרלמנטריים זה דווקא דבר נכון לעשות ולפתח.
יורי שטרן: אני רוצה שהדבר הזה יהווה דוגמה לצעדים נוספים.
יורי שטרן: אני חושב שכל הנושא של הקשרים הבינלאומיים חייב לעלות כיתה בפעילות הכנסת, כי אני חושב שהכנסת יכולה להיות זרוע הרבה יותר יעילה של מדינת ישראל לפיתוח קשרי חוץ.
יורי שטרן: לכן אני מציע לאשר את ההצעה הזאת, אבל גם לחשוב על כיוונים נוספים.
יורי שטרן: אני הצעתי בזמנו בוועדת חוץ וביטחון להקים תת ועדה לקשר עם מזרח אירופה גם מבחינת העליה וגם מבחינת האסטרטגיות.
יורי שטרן: אני בנוסף לברכות גם רוצה להציע שנחשוב על כל המערך הזה בנוגע לוועדות הבין פרלמנטריות, כי היום זה דבר שהוא כמעט וירטואלי.
יורי שטרן: אפשר לפתח את זה, אבל זה מחייב הצטיידות מסויימת ועזרה טכנית רבה שלא חייבת לבוא מהכנסת.
יורי שטרן: יש בשביל זה גם אוניברסיטאות שיכולות לתת סטג'רים לשבת באותן ועדות וכדומה.
יורי שטרן: יש הרבה מאוד פתרונות שאפשר להציע, אבל צריך לקחת את הנושא הזה לתיקון ולהציע דרכים ספציפיות לקידומו.
מרינה סולודקין: אני לא מתנגדת להצעה שלך, אבל אם בשלב הזה של הקשרים הפרלמנטריים עם מדינות ערב אנחנו מעצמת על, מעצמה איזורית, אז לא יהיה לנו קשרים מהסוג הזה.
מרינה סולודקין: זה שלב של התפתחות.
מרינה סולודקין: אולי כדאי לקרוא לוועדה הזאת ועדת משנה לקשרים עם מדינות מוסלמיות, כך שנוכל לקיים קשרים עם אוסבקיסטן עם קזחסטן, כדי שלא תהיה ועדה בלי קשרים ובלי פעילות.
זהבה גלאון: אני תומכת מאוד בהצעה של יו"ר הוועדה להקים את הוועדה הזאת ,ולא צריך לערבב שמחה בששון, מרינה ויורי.
זהבה גלאון: הנושא שהיו"ר הציע הוא נושא מיידי, שאני חושבת שצריך לעשות אותו.
זהבה גלאון: זה רעיון נהדר וזה משדר איזה שהוא שדר שאני חושבת שהוא משתלב בגדול עם השינוי שהובטח.
זהבה גלאון: ואם רוצים לעשות קשרים עם אוזבקיסטן, קזחסטן וכו', אז יכול להיות שצריך לדון גם בזה.
עסאם מח'ול: רציתי להצטרף לאלה שמקבלים את ההצעה ותומכים בה בהתלהבות.
עסאם מח'ול: אני חושב שזה אחד הדברים שהכנסת וחבריה יכולים ורצוי שיקדימו את הממשלה.
עסאם מח'ול: ישנם קשרים מסויימים שצריך לפתח אותם, וזה לא עוד איזור בעולם, זה האיזור שבו אנחנו חיים, האיזור שבו אנחנו נושמים.
עסאם מח'ול: אני חושב שכל התקדמות בקטע הזה היא התקדמות חשובה ומיוחדת, ואני חושב שהכיוון צריך להיות לנסות להשתמש ביחסים הפרלמנטריים בכל הנושא של תהליך השלום.
ישראל כץ: לגבי הנושא של אבו-עלא, אני חושב שהוויכוח היה ויכוח טקטי.
ישראל כץ: הליכוד, למשל, לא היתה לו עמדה בנושא הזה.
ישראל כץ: אני רואה בעייתיות יותר גדולה בנושא של הרשות הפלסטינית, כי אתה מגדיר פרלמנטים בצורה של מדינות.
סאלח טריף: לכן אני כתבתי במפורש הרשות הפלסטינית.
ישראל כץ: ברור שאתה כתבת את זה אחרי שהקדשת לזה מחשבה.
ישראל כץ: דווקא בנושא של מדינות מוסלמיות, הייתי מרחיב למדינות כמו מלזיה או אינדונזיה.
ישראל כץ: דווקא כאן יצא לי להפגש עם חבר פרלמנט מפקיסטן.
ישראל כץ: אני חושב שדווקא כפרלמנט אם נוכל ליזום כאן דברים בתחום הזה וקשר שהוא אישי שלאחר מכן יוכל להתמסד, יש לזה חשיבות רבה יותר.
ישראל כץ: לכן הייתי מציע לשקול את הערה לגבי עצם ההגדרה.
ישראל כץ: לגבי הנושא של הרשות, אני אישית חושב שזה לא מתאים לכלול את זה במסגרת הזאת, משום שלא מדובר כאן בשתי מדינות, זה עניין של השקפת עולם והכרעות שתהיינה.
ישראל כץ: יש נציגים לפרלמנט האירופי, למועצת אירופה, למדינות הים השחור.
ישראל כץ: דרך ועדת הכנסת לפסוק בנושא כל כך חשוב כמו הקמת ועדה לקשרים בין פרלמנטריים לרשות הפלסטינית, לדעתי זה מרחיק לכת.
נעמי חזן: אני מברכת על היוזמה, ואני חושבת שהיא יוזמה מצויינת.
נעמי חזן: חבל שאין פה נציג משרד החוץ.
נעמי חזן: בשנות ה70- תחילת שנות ה80- כשבאמת היתה תקופה של בדידות מדינית של ישראל, משרד החוץ ביוזמתו היה מעודד קשרים עם מדינות שאין עימן יחסים דיפלומטיים באמצעות אפיקים אחרים, לדוגמה באמצעות האקדמיה, באמצעות אירגונים חוץ פרלמנטריים, והדבר היה מאוד מאוד פשוט.
נעמי חזן: עד עכשיו הכנסת היתה חסומה מלהקים אגודות ידידות או אגודות לקשרים פרלמנטריים עם פרלמנטים של מדינות שאינן עימה ביחסים דיפלומטיים.
נעמי חזן: ישנם פורומים כמו הIPU, לדוגמה, שאנחנו מייחסים חשיבות רבה לנוכחות של הכנסת כי זאת הזדמנות להפגש עם משלחות של מדינות שאנחנו לא קשרנו איתן בעבר קשרים ישירים.
נעמי חזן: אני הייתי מציעה לעשות את זה דו שלבי: קודם לאמץ את ההצעה שלך, ואחר כך לשקול אפשרות של הרחבה למדינות אחרות שאין עימן כרגע יחסים דיפלומטייים.
סאלח טריף: לחברי הכנסת הערביים לא היתה בעיה ללכת לאותם פרלמנטים.
סאלח טריף: מבחינתי הקטע לא בעיתי.
סאלח טריף: אני יכול לבוא לעמאן, לקהיר ולהפגש עם ראש הפרלמנט.
סאלח טריף: אני מנסה ליצור קשר כדי שאחרים, כמו הישראלים יבואו.
סאלח טריף: אני חשבתי שדרך היחסים שיש לי אפשר לנסות ולקדם את העניין הזה.
סאלח טריף: נותר אולי ויכוח עם חלק.
סאלח טריף: טוב שחבר הכנסת ישראל כץ אמר שבליכוד אין החלטה עקרונית נגד ביקורו של אבו עלא.
סאלח טריף: זה נכון, כי יש שם חברים שתומכים בקשרים הפלסטיניים, ובצדק רב, ולכן מאוד חשוב שתדעו שאנחנו רוצים לנצל את הקשרים שלנו כדי ליצור קשרים פרלמנטריים שמאוד חשובים למדינת ישראל.
סאלח טריף: אם הייתי מביא את משרד החוץ, הם היו שמחים.
סאלח טריף: אני מדבר איתם מידי פעם לפני שאני יוצא לאיזה שהיא משימה, והם אומרים לי: זה מאוד מאוד חשוב שאתם יוצרים קשר בלתי אמצעי עם גופים, עם אירגונים ועם פרלמנטים בעולם הערבי.
סאלח טריף: הרשות המחוקקת הפלסטינית היא רשות שהוקמה על פי דין ובהתאם להסכם שלנו.
סאלח טריף: אנחנו נחליט על הקמת הדבר הזה, נתייעץ עם יו"ר הכנסת ועם נציגי סיעות כדי לנסות לקדם את זה.
ישראל כץ: אני מתנגד לצירוף הנושא של הרשות הפלסטינית.
נעמי חזן: בשנות ה50- לפני צאת רוב מדינות אפריקה לעצמאות, מדינת ישראל הקימה נציגויות רשמיות, לדוגמה בגאנה ב1956-, כי היה ברור שמדובר במועצה עצמאית נבחרת.
נעמי חזן: התקדימים האלה קיימים.
יורי שטרן: אני מציע שההחלטה שלנו תאמר שיש לחשוב על פיתוח מערכות דומות גם למרחבים נוספים.
סאלח טריף: אני מקבל את מה שאתה אומר.
סאלח טריף: היעד שלנו יהיה לנסות לפתח קשרים עם מדינות איסלמיות שאין לנו קשר איתן.
סאלח טריף: ד.
סאלח טריף: המלצה להקמת ועדה להשבת הרכוש היהודי
סאלח טריף: חבר הכנסת אברהם הירשזון שמיועד להיות יו"ר ועדה שכבר פעלה בקדנציה הקודמת להשבת הרכוש היהודי, מציע כאן בהסכמת יו"ר הקואליציה להקים ועדת משנה לוועדת הכלכלה להשבת הרכוש היהודי, שתהיה בראשותו.
סאלח טריף: הקמת ועדה משותפת לתקציב הביטחון.
סאלח טריף: ועדה משותפת לנושא תקציב הביטחון.
סאלח טריף: מטעם ועדת הכספים: חבר הכנסת אבי יחזקאל, שלום שמחון, אבשלום וילן, מאיר פרוש, מאיר שטרית.
סאלח טריף: מטעם ועדת החוץ והביטחון: עוזי ברעם, רענן כהן, ניסים דהן, סילבן שלום.
סאלח טריף: אלה החברים המוצעים.
סאלח טריף: צבי ענבר: התקנון מטיל על ועדת הכנסת לקבוע את יו"ר הוועדה המשותפת.
סאלח טריף: המועמד המוצע ליו"ר הוועדה המשותפת הוא חבר הכנסת אבי יחזקאל.
סאלח טריף: אני מבקש שנאשר את הוועדה המשותפת.
סאלח טריף: מי בעד ההרכב הזה של הוועדה לתקציב הביטחון, ומי נגד?
סאלח טריף: ה צ ב ע ה בעד - 8 נגד - 0 הרכב הוועדה והיו"ר אושרו.
סאלח טריף: ו.
סאלח טריף: הקמת ועדה משותפת לתקציב הכנסת.
סאלח טריף: עכשיו אנחנו נדון בוועדה משותפת מוועדת הכנסת והכספים לנושא תקציב הכנסת.
סאלח טריף: מטעם ועדת הכנסת, עבדכם הנאמן, מיכאל איתן, רחבעם זאבי, עבד-אלמאלכ דהאמשה.
סאלח טריף: מטעם ועדה כספים הוגשו לנו: חבר הכנסת מלול, חבר הכנסת לנגנטל, חבר הכנסת שטרית, חבר הכנסת גולדשמידט וחבר הכנסת שמחון.
סאלח טריף: את מי שייוצג מש"ס לא לקחנו מטעם ועדת הכנסת.
יורי שטרן: ברגע שהעלית את העניין ביקשתי להיות חבר בוועדה.
יורי שטרן: הייתי בכנסת הקודמת חבר בוועדת תקציב הביטחון.
יורי שטרן: יש לי נסיון דווקא בוועדות התקציביות האלה.
סאלח טריף: אני חוזר על ההרכב: מלול, לנגנטל, שטרית, גולדשמידט, שמחון, סאלח טריף, מיכאל איתן, יורי שטרן, עבד-אלמאלכ דהאמשה, מוחמד ברכה וחבר הכנסת משה גפני.
סאלח טריף: המלצה לבחירת סגן יו"ר הכנסת.
סאלח טריף: מוצע חבר הכנסת שמואל הלפרט לסגן יו"ר הכנסת.
אופיר פינס-פז: המקום הוא המקום של ישראל אחת.
אופיר פינס-פז: אנחנו במסגרת ההבנות בבית הצענו שחצי קדנציה יהיה חבר הכנסת שמואל הלפרט וחצי קדנציה יהודית נאות משינוי.
אופיר פינס-פז: כרגע מתחיל שמואל הלפרט, ועוד שנתיים אנחנו נבוא עם יהודית נאות.
אופיר פינס-פז: ה צ ב ע ה בעד - 8 נגד 0 אושר.
אופיר פינס-פז: ח.
אופיר פינס-פז: הצעה להוספת ממלא מקום בוועדת הכספים.
אופיר פינס-פז: אנחנו למען שלום בית ולמען ייצוג לסיעות קטנות מבקשים, למרות שקיצצנו במספר החברים בוועדת הכספים, להוסיף עוד 4 ממלאי מקום לסיעות לא מיוצגות.
אופיר פינס-פז: ההצעה אומרת שיהיה מקום אחד לאיחוד הלאומי, אחד לרע"ם, אחד לישראל ביתינו ואחד ליהדות התורה שכן מיוצגת.
אופיר פינס-פז: מדובר על תוספת.
סאלח טריף: הנושא הזה מובא לי פה בהפתעה, ולכן אני לא מקבל אותו.
סאלח טריף: חבר הכנסת אופיר פינס-פז היה צריך לדבר איתי.
סאלח טריף: הוא לא דיבר איתי, לכן אני לא מעלה את זה עכשיו.
סאלח טריף: ט.
סאלח טריף: דיון בנושא חדרים לחברי הכנסת.
יורי שטרן: ההחלטה של ועדת החדרים היתה להודיע לממשלה שמספר החדרים שמעבירים לשרי הממשלה מצטמצם באחד.
יורי שטרן: זה בא בעקבות כל מיני סיכומים קודמים, אבל הממשלה סירבה למלא אחרי ההחלטה.
סאלח טריף: הממשלה יכולה לתפוס לה מאחז מבלי לשאול אף אחד?
אבי לוי: אנחנו מעבירים למזכירות הממשלה, עם השבעת ממשלה חדשה, את התוכנית של קומת הממשלה, ואומרים לה איזה חדרים מוקצים בדרך כלל לשרים.
אבי לוי: ברוב המקרים כל החדרים שלאורך השורה הדרומית, שבה יש לשכות גדולות וגם חלונות, מוקצים לשרים.
אבי לוי: מזכירות הממשלה קובעת את מי היא משבצת שם.